న్యూ ఢిల్లీ: జపాన్ అధికార పీఠాన్ని షింజో అబే మరోసారి కైవసం చేసుకున్నారు. జపాన్లో తాజాగా జరిగిన పార్లమెంట్ ఎన్నికల్లో ఆయన నాయకత్వంలోని లిబరల్ డెమోక్రాటిక్ పార్టీ, మరోపార్టీతో కూడిన సంకీర్ణ కూటమి తిరుగులేని విజయం సాధించింది. ఈ ఎన్నికల్లో లిబర్ డెమోక్రాటిక్ పార్టీ కూటమీ 312 సీట్లు గెలుచుకుంది. దీంతో జపాన్లో షింజో అబే నేతృత్వంలో ప్రభుత్వం ఏర్పాటుకానుంది. జపాన్ పార్లమెంట్ ఎన్నికల్లో మొత్తం 465 స్థానాలు ఉన్నాయి. లిబరల్ డెమోక్రాటిక్ పార్టీ అందులో 312 స్థానాలు గెలుచుకుంది. మేజిక్ ఫిగర్ 310ని లిబర్ డెమోక్రాటిక్ పార్టీ దాటేసి.. రెండింట మూడొంతుల స్థానాలను కైవసం చేసుకుంది. మరో నాలుగు స్థానాల ఫలితాలను ప్రకటించాల్సి ఉంది. ఎన్నికల్లో లిబరల్ డెమోక్రాటిక్ పార్టీ విజయం సాధించడంపై షింజో అబే హర్షం వ్యక్తం చేశారు. జపాన్ ప్రజలు తమపై పెట్టుకున్న నమ్మకాన్ని నిలబెడతామని చెప్పారు. రాబోయే రోజుల్లో ద్రవ్యోల్బణాన్ని తగ్గించి, అభివృద్ధిని పరుగులు పెట్టిస్తామని తెలిపారు. ఉత్తర కొరియా అంశంపై అమెరికా అధ్యక్షుడు డొనాల్డ్ ట్రంప్తో కూలంకశంగా చర్చిస్తామన్నారు. జపాన్ ప్రధానిగా మరోసారి బాధ్యతలు చేపట్టనున్న షింజో అబేకు పలు దేశాల నాయకులు శుభాకాంక్షలు తెలిపారు. జపాన్ దేశంలో షింజో అబే విక్టరీ సాధించడంతో స్టాక్ మార్కెట్లు దూసుకెళ్లాయి. జపాన్ స్టాక్ మార్కెట్లో నిక్కీ 225 పాయింట్లు పెరిగింది. కొనుగోలు దారుల ఉత్సాహం కారణంగా నిక్కీ 21,670 పాయింట్లకు పెరిగిందని ఆర్థిక నిపుణులు తెలిపారు.
nyoo dhilli: japan adhikara peethaanni shinjo abe marosari kaivasam chesukunnaru. japaanlo taajaagaa jarigina parlament ennikallo aayana naayakatvamloni libaral democratic party, maropartitho kuudina sankeerna kootami tiruguleni vijayam saadhinchindi. ee ennikallo libar democratic party kootamee 312 seetlu geluchukundi. deentho japaanlo shinjo abe netrutvamlo prabhutvam erpaatukaanundi. japan parlament ennikallo mottam 465 sthaanaalu unnaayi. libaral democratic party andulo 312 sthaanaalu geluchukundi. magic figar 310ni libar democratic party daatesi.. rendinta moodonthula sthaanaalanu kaivasam chesukundi. maro naalugu sthaanaala phalitaalanu prakatinchaalsi undi. ennikallo libaral democratic party vijayam saadhinchadampai shinjo abe harsham vyaktam chesaru. japan prajalu tamapai pettukunna nammakaanni nilabedatamani cheppaaru. raboye rojullo dravyolbanaanni tagginchi, abhivruddhini parugulu pettistaamani telipaaru. uttara koria amsampai america adhyakshudu donald trampto koolankasamgaa charchistaamannaaru. japan pradhaanigaa marosari baadhyatalu chepattanunna shinjo abeku palu deshaala naayakulu subhaakaankshalu telipaaru. japan desamlo shinjo abe viktari saadhinchadamtho stack marketlu doosukellaayi. japan stack marketlo nikki 225 paayintlu perigindi. konugolu daarula utsaaham kaaranamgaa nikki 21,670 paayintlaku perigindani aardhika nipunulu telipaaru.